English: Once again, our Chair has given a very thorough and strong introduction to the report in his contribution this afternoon, and I wish to join him in paying tribute to all the NHS staff and social care workers across Wales for what they did during the pandemic at its peak, since then and are continuing to do now, and I'm sure that they will be doing through all of the winter. We clapped them every week at that time, but they deserve so much more than that. Their commitment is undying and unquestionable. I think we need to remind ourselves, also, why we put the report in, because it was about the impact of the virus and what lessons we would learn from that. There are still so many families that have been devastated by that virus and the loss of loved ones, others who have suffered severe health conditions as a consequence of contracting the virus and spending a long time in hospital, and we must never forget those people in everything we do. But we have come a long way since the start of the pandemic, and, hopefully, we have learnt a lot. There is much to learn, because if we look at the report and some of the issues that are raised, and I'm repeating some of the comments that Dai Lloyd introduced, but if you look at them, they are still relevant today, they haven't gone away. The PPE question: I'm very pleased that we do now have sufficient PPE, but when this came out, we didn't. No matter how much we thought we had, we didn't. I'm very pleased, also, that local businesses are now using opportunities to create and develop PPE - I've got one in my own constituency, Rototherm, which has transformed itself. Fantastic work is being done to ensure that Wales has a supply of locally based businesses that are producing the PPE. But also, let's not forget what wearing the PPE does for staff, because if we read our survey of the staff, and some of the comments they made, they found it very difficult to work in those circumstances, and it took its toll on them. Sometimes we need to reflect upon that, so that we ensure that we protect our staff as well, and that we get this PPE right. We don't want to put people in a position where they are facing life-threatening positions when they are going to care for people because we haven't got the PPE for them. We must get that right. I know the Minister will say that we're doing that; we've got larger numbers now, and I very much appreciate that. But I also want to ask him, perhaps - because halfway during the pandemic, the guidelines for PPE were changed, and I want to ask whether there are more changes to come in those guidelines because of the lessons learnt during that pandemic, and people's ability - . Because paramedics are saying that sometimes they go into a situation wearing simply an apron and gloves, which is not sufficient on occasions. We need to make sure our staff are protected. Can I also raise the issue of care homes? We know full well that, during the initial stages, they were vulnerable, and the residents, who are vulnerable themselves, became, unfortunately, victims of the virus. We saw many, many residents hospitalised, and some of those unfortunately did not survive. Dai has highlighted that there were over 600 of them. We are in a position now where we have put better protection in place, but we did ask for testing to be done on a regular basis. I know that's being done, and I'm very pleased about that, and we must make sure it continues, but I'm still concerned on the home testing agenda and the quality of training given to people to do that. There are too many false negatives and false positives coming through the testing system, and we have to minimise those. One of the ways of minimising that is by following recommendation 10, bullet point 2, which says, 'Ensure it's done by a suitably qualified individual'. There are many nurses already employed in care homes, and there could be others being used in those that don't have them, so I don't think it's something that the Government should have rejected. I think that the Government should have accepted that and made sure that there were appropriately qualified people taking those tests to minimise the possibilities of false negatives and false positives, because that does give misleading information, and it does give misleading confidence on occasions, so we need to address that. The other issue, obviously, is testing - people have talked about testing - in general, and we raised this question about testing and getting ready. In fact, we actually said, I think in recommendation 8, that we need to prepare for a second wave, and that we should work with partners to take steps for sufficient capacity. Yet we're still talking about capacity. We're still talking about whether we're using lighthouse labs or not. There's a question there still being raised. I appreciate the Minister's already had this many times, but I hope he takes on board the fact that testing is not going to be something that will go away - it is something that is going to drive the agenda forward, and we must ensure that we address the capacity issue, both of the ability to take the test, but the ability to analyse the tests as well. Because that's where people are getting confused; they think, 'Oh, I can have a test', but don't forget it's got to be analysed and the results have got to be provided. We said at that point in time that we want more within 24 hours, and we're still not seeing some of those figures increasing. We need to address that point. I'll close by saying I want to give huge thanks to the committee staff. Many people don't always appreciate it, but committee staff worked unstintingly throughout the period, and over the summer period, to ensure that we had the evidence we needed to provide this report. We must give thanks to them and to the witnesses that gave us the evidence. Those witnesses represent the people on the front line, and we can't forget that, either. So, thank you very much. And please, Minister, I appreciate we have come a long way, and I appreciate we are not where we were back in March, but let's make sure the lessons are learnt and that the advice is followed. Thank you.
Welsh: Unwaith eto, mae ein Cadeirydd wedi rhoi cyflwyniad trylwyr a chryf iawn i'r adroddiad yn ei gyfraniad y prynhawn yma, a hoffwn ategu ei deyrnged i holl staff y GIG a'r gweithwyr gofal cymdeithasol ledled Cymru am yr hyn a wnaethant pan oedd y pandemig ar ei anterth ac ers hynny, a'r hyn y maent yn parhau i'w wneud yn awr ac y byddant yn ei wneud drwy'r gaeaf rwy'n siŵr. Buom yn curo dwylo iddynt bob wythnos bryd hynny, ond maent yn haeddu cymaint mwy na hynny. Mae eu hymrwymiad yn ddiamheuol ac yn ddi-ben-draw. Credaf fod angen inni atgoffa ein hunain hefyd pam y gwnaethom gyflwyno'r adroddiad, gan ei fod yn ymwneud ag effaith y feirws a pha wersi y byddem yn eu dysgu o hynny. Mae'n dal i fod cymaint o deuluoedd wedi eu dinistrio gan y feirws hwnnw ac ar ôl colli anwyliaid, mae eraill wedi dioddef cyflyrau iechyd difrifol o ganlyniad i ddal y feirws ac wedi treulio amser maith yn yr ysbyty, ac mae'n rhaid inni beidio ag anghofio'r bobl hynny ym mhopeth a wnawn. Ond rydym wedi dod yn bell ers dechrau'r pandemig, ac wedi dysgu llawer gobeithio. Mae llawer i'w ddysgu, oherwydd os edrychwn ar yr adroddiad a rhai o'r materion a godir, ac rwy'n ailadrodd rhai o'r sylwadau a wnaeth Dai Lloyd, ond os edrychwch arnynt, maent yn dal yn berthnasol heddiw, nid ydynt wedi diflannu. Y cwestiwn ynghylch cyfarpar diogelu personol: rwy'n falch iawn fod gennym gyfarpar diogelu personol digonol bellach, ond pan ddaeth hwn allan, nid oedd hynny'n wir. Ni waeth faint o eitemau y credem oedd gennym, nid oedd hynny'n wir. Rwy'n falch iawn hefyd fod busnesau lleol bellach yn defnyddio cyfleoedd i greu a datblygu cyfarpar diogelu personol - mae gennyf un yn fy etholaeth fy hun, Rototherm, sydd wedi trawsnewid ei hun. Mae gwaith rhagorol yn mynd rhagddo i sicrhau bod gan Gymru gyflenwad o fusnesau lleol yn cynhyrchu'r cyfarpar diogelu personol. Ond hefyd, gadewch inni beidio ag anghofio'r hyn y mae gwisgo'r cyfarpar diogelu personol yn ei wneud i staff, oherwydd pe baem yn darllen ein harolwg o'r staff, a rhai o'r sylwadau a wnaethant, roeddent yn ei chael yn anodd iawn gweithio o dan yr amgylchiadau hynny, a chafodd hynny effaith arnynt. Weithiau, mae angen inni fyfyrio ar hynny, fel ein bod yn sicrhau ein bod yn diogelu ein staff hefyd, a'n bod yn gwneud pethau'n iawn mewn perthynas â'r cyfarpar diogelu personol hwn. Nid ydym am roi pobl mewn sefyllfa lle maent yn wynebu sefyllfaoedd lle mae eu bywydau yn y fantol pan fyddant yn mynd i ofalu am bobl am nad oes gennym gyfarpar diogelu personol ar eu cyfer. Mae'n rhaid inni gael hynny'n iawn. Gwn y bydd y Gweinidog yn dweud ein bod yn gwneud hynny; mae gennym fwy o gyfarpar diogelu personol bellach, ac rwy'n gwerthfawrogi hynny'n fawr. Ond hoffwn ofyn iddo hefyd, efallai - oherwydd hanner ffordd drwy'r pandemig, newidiwyd y canllawiau ar gyfer cyfarpar diogelu personol, a hoffwn ofyn a oes mwy o newidiadau i ddod i'r canllawiau hynny oherwydd y gwersi a ddysgwyd yn ystod y pandemig hwnnw, a gallu pobl - . Oherwydd mae parafeddygon yn dweud eu bod weithiau'n mynd i sefyllfa'n gwisgo ffedog a menyg yn unig, ac nid yw hynny'n ddigonol ar brydiau. Mae angen inni sicrhau bod ein staff yn cael eu diogelu. A gaf fi hefyd godi mater cartrefi gofal? Gwyddom yn iawn eu bod, ar y cychwyn, yn agored i niwed, ac yn anffodus, roedd preswylwyr, sy'n agored i niwed eu hunain, yn dal y feirws. Gwelsom lawer iawn o breswylwyr yn mynd i'r ysbyty, ac yn anffodus, ni oroesodd rhai o'r rheini. Mae Dai wedi nodi bod dros 600 ohonynt. Rydym mewn sefyllfa bellach lle rydym wedi rhoi gwell mesurau diogelwch ar waith, ond gwnaethom ofyn am gynnal profion yn rheolaidd. Gwn fod hynny'n digwydd, ac rwy'n falch iawn am hynny, ac mae'n rhaid inni sicrhau bod hynny'n parhau, ond rwy'n dal i bryderu ynglŷn â'r agenda profi gartref ac ansawdd yr hyfforddiant a roddir i bobl wneud hynny. Mae gormod o ganlyniadau negatif ffug a chanlyniadau positif ffug yn dod drwy'r system brofi, ac mae'n rhaid inni gyfyngu ar y rheini. Un o'r ffyrdd o leihau hynny yw drwy ddilyn argymhelliad 10, pwynt bwled 2, sy'n dweud y dylid sicrhau 'bod profion o'r fath yn cael eu gwneud gan unigolion sydd wedi cael hyfforddiant addas'. Mae llawer o nyrsys eisoes yn cael eu cyflogi mewn cartrefi gofal, a gallai fod rhai eraill yn cael eu defnyddio yn y rheini sydd heb gael hyfforddiant o'r fath, felly ni chredaf ei fod yn rhywbeth y dylai'r Llywodraeth fod wedi'i wrthod. Credaf y dylai'r Llywodraeth fod wedi derbyn hynny, a sicrhau bod pobl sydd wedi cael hyfforddiant addas yn gwneud y profion hynny i sicrhau cyn lleied â phosibl o ganlyniadau negatif ffug a chanlyniadau positif ffug, gan fod hynny'n rhoi gwybodaeth gamarweiniol, ac yn rhoi hyder camarweiniol ar brydiau, felly mae angen inni fynd i'r afael â hynny. Y mater arall, yn amlwg, yw profi - mae pobl wedi sôn am brofi - yn gyffredinol, a chodwyd y cwestiwn hwn gennym am brofi a pharatoi. Mewn gwirionedd, dywedasom, yn argymhelliad 8 rwy'n credu, fod angen inni baratoi ar gyfer ail don, ac y dylem weithio gyda phartneriaid i gymryd camau i sicrhau capasiti digonol. Serch hynny, rydym yn dal i sôn am gapasiti. Rydym yn dal i drafod a ydym yn defnyddio labordai goleudy ai peidio. Mae cwestiwn yno sy'n dal i gael ei godi. Rwy'n derbyn bod y Gweinidog wedi clywed hyn sawl tro yn barod, ond gobeithio ei fod yn ystyried y ffaith na fydd profion yn rhywbeth a fydd yn diflannu - mae'n rhywbeth a fydd yn gyrru'r agenda yn ei blaen, ac mae'n rhaid inni sicrhau ein bod yn mynd i'r afael â mater capasiti, o ran y gallu i gymryd y prawf, ond y gallu i ddadansoddi'r profion hefyd. Oherwydd dyna ble mae pobl yn drysu; maent yn meddwl, 'O, gallaf gael prawf', ond peidiwch ag anghofio bod yn rhaid ei ddadansoddi a bod yn rhaid i'r canlyniadau gael eu darparu. Roeddem yn dweud bryd hynny ein bod am gael rhagor o fewn 24 awr, ac nid ydym yn gweld rhai o'r ffigurau hynny'n cynyddu o hyd. Mae angen inni fynd i'r afael â'r pwynt hwnnw. Rwyf am gloi drwy ddiolch yn fawr i staff y pwyllgor. Nid yw llawer o bobl yn sylweddoli hyn bob amser, ond mae staff y pwyllgor wedi gweithio'n ddi-baid drwy gydol y cyfnod, a thros yr haf, i sicrhau bod gennym y dystiolaeth roedd ei hangen arnom i ddarparu'r adroddiad hwn. Mae'n rhaid inni ddiolch iddynt ac i'r tystion a roddodd y dystiolaeth i ni. Mae'r tystion hynny'n cynrychioli'r bobl ar y rheng flaen, ac ni allwn anghofio hynny, chwaith. Felly, diolch yn fawr iawn. Ac os gwelwch yn dda, Weinidog, rwy'n sylweddoli ein bod wedi dod yn bell, ac rwy'n sylweddoli nad ydym lle roeddem yn ôl ym mis Mawrth, ond gadewch inni sicrhau bod y gwersi'n cael eu dysgu a bod y cyngor yn cael ei ddilyn. Diolch.